আর্জেন্টিনা জাতীয় ফুটবল দল

**আর্জেন্টিনা জাতীয় ফুটবল দল** () হচ্ছে আন্তর্জাতিক ফুটবলে আর্জেন্টিনার প্রতিনিধিত্বকারী পুরুষদের জাতীয় দল, যার সকল কার্যক্রম আর্জেন্টিনার ফুটবলের সর্বোচ্চ নিয়ন্ত্রক সংস্থা আর্জেন্টিনীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯১২ সাল হতে ফুটবলের সর্বোচ্চ সংস্থা ফিফার এবং ১৯১৬ সাল হতে তাদের আঞ্চলিক সংস্থা কনমেবলের সদস্য হিসেবে রয়েছে। ১৯০২ সালের ২০শে জুলাই তারিখে, আর্জেন্টিনা প্রথমবারের মতো আন্তর্জাতিক খেলায় অংশগ্রহণ করেছে; উরুগুয়ের মোন্তেবিদেও-এ অনুষ্ঠিত উক্ত ম্যাচে আর্জেন্টিনা উরুগুয়েকে ৬–০ গোলে পরাজিত করে।

*লা আলবিসেলেস্তে* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় আর্জেন্টিনার রাজধানী বুয়েনোস আইরেসে অবস্থিত। বর্তমানে এই দলের ম্যানেজারের দায়িত্ব পালন করছেন লিওনেল এস্কালোনি এবং অধিনায়কের দায়িত্ব পালন করছেন ইন্টার মায়ামির আক্রমণভাগের খেলোয়াড় লিওনেল মেসি।

আর্জেন্টিনা ফিফা বিশ্বকাপের ইতিহাসের অন্যতম সফল দল, যারা এপর্যন্ত ৩ বার (১৯৭৮, ১৯৮৬ এবং ২০২২) বিশ্বকাপ জয়লাভ করেছে। এছাড়া কোপা আমেরিকােও আর্জেন্টিনা অন্যতম সফল দল, যেখানে তারা ১৬টি (১৯২১, ১৯২৫, ১৯২৭, ১৯২৯, ১৯৩৭, ১৯৪১, ১৯৪৫, ১৯৪৬, ১৯৪৭, ১৯৫৫, ১৯৫৭, ১৯৫৯, ১৯৯১, ১৯৯৩, ২০২১,২০২৪) শিরোপা জয়লাভ করেছে।

দিয়েগো মারাদোনা, হাভিয়ের জানেত্তি, হাভিয়ের মাশ্চেরানো, গাব্রিয়েল বাতিস্তুতা এবং লিওনেল মেসির মতো খেলোয়াড়গণ আর্জেন্টিনার জার্সি গায়ে মাঠ কাঁপিয়েছেন।

## ইতিহাস

### প্রাথমিক ইতিহাস
থাম্ব|220px|১৯২১ সালে দক্ষিণ আমেরিকান চ্যাম্পিয়নশিপ জয়ী আর্জেন্টিনা দল।
যদিও আর্জেন্টিনাতে ফুটবল খেলা শুরু হয় ১৮৬৭ সালে, তবে ১৯০১ সালে আর্জেন্টিনার প্রথম জাতীয় ফুটবল দল গঠিত হয়। তারা উরুগুয়ের বিপক্ষে একটি প্রীতি খেলায় প্রথম মুখোমুখি হয়। খেলাটি অনুষ্ঠিত হয় ১৯০১ সালের ১৬ মে, যেখানে আর্জেন্টিনা ৩–২ ব্যবধানে জয় লাভ করে। আর্জেন্টিনার প্রথম আনুষ্ঠানিক শিরোপা ছিল কোপা লিপতন। ১৯০৬ সালে, তারা উরুগুয়েকে ২–০ ব্যবধানে হারিয়ে এই শিরোপা জয়লাভ করে। ঐ বছর আর্জেন্টিনা নিউটন কাপেও অংশগ্রহণ করে এবং উরুগুয়েকে ২–১ ব্যবধানে হারিয়ে শিরোপা জয়লাভ করে। ১৯০৭ থেকে ১৯১১ সাল পর্যন্ত টানা আরো চারবার এই শিরোপা জেতে তারা। এছাড়া তারা ১৯০৬ থেকে ১৯০৯ সাল পর্যন্ত চারবার লিপতন কাপও জয়লাভ করে।

১৯১৬ সালে, কনমেবল পরিচালিত দক্ষিণ আমেরিকান চ্যাম্পিয়নশিপে (বর্তমানে কোপা আমেরিকা) অংশগ্রহণ করে আর্জেন্টিনা। এই প্রতিযোগিতায় শিরোপা জেতে উরুগুয়ে।

আর্জেন্টিনা তাদের প্রথম দক্ষিণ আমেরিকান চ্যাম্পিয়নশিপ জেতে ১৯২১ সালে। প্রতিযোগিতায় তারা উরুগুয়ে, প্যারাগুয়ে এবং ব্রাজিলের বিপক্ষে সবকয়টি খেলায় জয় লাভ করে।

১৯২৪ সালের ২রা অক্টোবর তারিখে উরুগুয়ের বিপক্ষে একটি প্রীতি খেলায় অংশগ্রহণ করে আর্জেন্টিনা। খেলার ১৬তম মিনিটে আর্জেন্টাইন উইঙ্গার সিজারিও ওঞ্জারি কর্ণার কিক থেকে একটি গোল করেন। তিনি কর্ণার কিক নেন এবং কোন খেলোয়াড় বল স্পর্শ না করলেও তা উরুগুয়ের গোলপোস্টের ভেতরে ঢুকে যায়। এই গোলটির নাম দেওয়া হয় ‘‘গোল অলিম্পিকো’’ বা ‘‘অলিম্পিক গোল’’।

১৯২৭ সালে আর্জেন্টিনা তাদের তৃতীয় দক্ষিণ আমেরিকান চ্যাম্পিয়নশিপ শিরোপা জিতে। এই প্রতিযোগিতার তিন খেলার সবকয়টিতেই জয় লাভ করে তারা। আর্জেন্টিনা ১৯২৮ আমস্টারডাম অলিম্পিকে অংশগ্রহণ করে। উরুগুয়ের বিপক্ষে ফাইনালে ২–১ ব্যবধানে হেরে রৌপ্যপদক জেতে তারা। ১৯২৯ সালে টানা দ্বিতীয়বারের মত দক্ষিণ আমেরিকান চ্যাম্পিয়নশিপ জেতে আর্জেন্টিনা। এই প্রতিযোগিতায়ও আর্জেন্টিনা সবকয়টি খেলায় জয় লাভ করে। ১৯৩০ সালে ফিফা প্রথম বিশ্বকাপ আয়োজন করে। প্রতিযোগিতায় আজেন্টিনাসহ মোট ১৩টি দেশ অংশগ্রহণ করে। সবকয়টি খেলায় জয় লাভ করে ফাইনালে পৌছালেও, উরুগুয়ের বিপক্ষে ৪–২ ব্যবধানে হেরে শিরোপা হাতছাড়া হয় তাদের। প্রতিযোগিতায় আট গোল নিয়ে সর্বোচ্চ গোলদাতা হন আর্জেন্টিনার গুইলেরমো স্তাবিল। ১৯৩৪ ইতালি বিশ্বকাপে অংশগ্রহণ করলেও, প্রথম পর্বে সুইডেনের বিপক্ষে ৩–২ ব্যবধানে পরাজিত হয়ে প্রতিযোগিতা থেকে বিদায় নেয় আর্জেন্টিনা।

## পোশাকের ইতিহাস
আর্জেন্টিনার প্রথম জার্সি হিসেবে হালকা নীল উলম্ব রেখাযুক্ত সাদা শার্ট, কালো হাফপ্যান্ট এবং সাদা/কালো মোজা রয়েছে। তাদের দ্বিতীয় জার্সিতে সাধারণত কালো শার্ট, কালো হাফপ্যান্ট এবং কালো মোজা হয়ে থাকে।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০০৭ সালের মার্চ মাসে প্রকাশিত র‌্যাঙ্কিংয়ে আর্জেন্টিনা তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ১৯৯৬ সালের আগস্ট মাসে প্রকাশিত র‌্যাঙ্কিংয়ে তারা ২৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আর্জেন্টিনার সর্বোচ্চ অবস্থান হচ্ছে ১ম (যা তারা সর্বপ্রথম ১৯০২ সালে অর্জন করেছিল) এবং সর্বনিম্ন অবস্থান হচ্ছে ২৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

### ফিফা কনফেডারেশন্স কাপ

:***সোনালি পটভূমি নির্দেশ করে, সে বছর প্রতিযোগিতায় আর্জেন্টিনা বিজয়ী হয় এবং লাল রঙের সীমানা নির্দেশ করে, সে বছর বিশ্বকাপ আর্জেন্টিনায় আয়োজিত হয়েছিল।*

### কোপা আমেরিকা

## খেলোয়াড়
### উল্লেখযোগ্য খেলোয়াড়

আর্জেন্টিনার হয়ে যারা কমপক্ষে ৫০টি খেলায় অংশগ্রহণ করেছেন বা কমপক্ষে ১০টি গোল করেছেন তাদেরকে এই তালিকায় রাখা হয়েছে।

* অসভাল্দো আর্দিলেস (১৯৭৪–১৯৮২)
* অস্কার মাস (১৯৬৫–১৯৭২)
* অস্কার রুগেরি (১৯৮২–১৯৯৪)
* অ্যাঞ্জেল লাব্রুনা (১৯৪২–১৯৫৮)
* অ্যান্তোনিও অ্যাঞ্জেলিলো (১৯৫৭)
* অ্যালবার্তো তারান্তিনি (১৯৭৪–১৯৮২)
* আবেল বাল্বো (১৯৮৮–১৯৯৮)
* আমেরিকো গ্যালিগো (১৯৭৫–১৯৮২)
* উবাল্দো ফিল্লোল (১৯৭২–১৯৮৫)
* এরমিন্দো অনেগা (১৯৬০–১৯৬৭)
* এরিয়েল অর্তেগা (১৯৯৩–২০১০)
* এর্নান ক্রেসপো (১৯৯৫–২০০৭)
* **[[এস্তেবান কাম্বিয়াসো]] (২০০০–)**
* ওমার অরেস্তে কর্বাতা (১৯৫৬–১৯৬২)
* **ওয়াল্তার স্যামুয়েল (১৯৯৯–)**
* **[[কার্লোস তেবেস]] (২০০৪–)**
* কার্লোস পিউচিল্লি (১৯২৮–১৯৪০)
* কিলি গঞ্জালেজ (১৯৯৫–২০০৫)
* ক্লাউদিও ক্যানিগিয়া (১৯৮৮–২০০২)
* ক্লাউদিও লোপেজ (১৯৯৫–২০০৪)
* **[[গঞ্জালো হিগুয়েইন]] (২০০৯–)**
* গ্যাব্রিয়েল বাতিস্তুতা (১৯৯১–২০০৩)
* **[[গাব্রিয়েল হাইনৎসে|গ্যাব্রিয়েল হেইনস্]] (২০০৩–)**

* জর্জ অলগুইন (১৯৭৬–১৯৮২)
* জর্জ বুরুচাগা (১৯৮৩–১৯৯০)
* দমিনগো তারাস্কোনি (১৯২২–১৯২৯)
* দিয়েগো মারাদোনা (১৯৭৭–১৯৯৪)
* দিয়েগো সাইমন (১৯৯১–২০০৩)
* দেনিয়েল প্যাসারেলা (১৯৭৪–১৯৮৬)
* দেনিয়েল বার্তোনি (১৯৭৪–১৯৮২)
* নরবার্তো মেন্দেজ (১৯৪৫–১৯৫৬)
* **[[নিকোলাস বুর্দিসো]] (২০০৩–)**
* **[[পাবলো আইমার]] (১৯৯৯–২০০৯)**
* ফেরন্যান্দো রেদোন্দো (১৯৯২–১৯৯৯)
* ফেলিক্স লউস্তাউ (১৯৪৫–১৯৫২)
* মারিও কেম্পেস (১৯৭৪–১৯৮২)
* মার্সেলো গ্যালার্দো (১৯৯৫–২০০২)
* মিগুয়েল অ্যাঞ্জেল ব্রিন্দিসি (১৯৬৯–১৯৭৪)
* **[[মাক্সি রোদ্রিগেস]] (২০০৩–)**
* ম্যানুয়েল ফেরিরা (১৯২৭–১৯৩০)
* ম্যানুয়েল সিওন (১৯২৪–১৯২৯)
* রবার্তো আয়ালা (১৯৯৫–২০০৭)
* রবার্তো চেরো (১৯২৬–১৯৩৭)
* রবার্তো সেনসিনি (১৯৮৭–২০০৩)
* রিকার্দো গিউস্তি (১৯৮৩–১৯৯০)
* রিনাল্দো মার্তিনো (১৯৪২–১৯৪৮)

* রুবেন আয়ালা (১৯৬৯–১৯৭৪)
* রেনে পন্তোনি (১৯৪২–১৯৪৭)
* রেনে হাউসম্যান (১৯৭৩–১৯৭৯)
* রোগেলিও দমিনগুয়েজ (১৯৫১–১৯৬৩)
* রোদোল্ফো ফিশার (১৯৬৭–১৯৭২)
* রোদোল্ফো মিশেলি (১৯৫৩–১৯৫৬)
* র‍্যামন দিয়াজ (১৯৭৯–১৯৮২)
* **[[লিওনেল মেসি]] (২০০৫–)**
* লিওপল্দো লুকে (১৯৭৫–১৯৮১)
* লুইস আর্তাইম (১৯৬১–১৯৬৭)
* **[[সার্জিও অ্যাগুয়েরো]] (২০০৬–২০২১)**
* **[[হাভিয়ের জানেত্তি]] (১৯৯৪–)**
* **[[হাভিয়ের সাভিয়োলা]] (২০০১–২০০৯)**
* হামবার্তো ম্যাশিও (১৯৫৬–১৯৫৭)
* হারমিনিও মাসান্তোনিও (১৯৩৫–১৯৪২)
* **[[হুয়ান রোমান রিকেল্‌মে]] (১৯৯৭–২০০৮)**
* হুয়ান পাবলো সোরিন (১৯৯৫–২০০৬)
* হুয়ান সেবাস্তিয়ান ভেরন (১৯৯৫–২০১০)
* হেক্তর রুবেন সোসা (১৯৫৯–১৯৬২)
* হোসে ম্যানুয়েল মরিনো (১৯৪০–১৯৪৭)
* হোসে লুইস ব্রাউন (১৯৮৩–১৯৯০)
* হোসে স্যানফিলিপো (১৯৫৭–১৯৬২)
* **[[হ্যাভিয়ের মাশ্চেরানো]] (২০০৩–২০১৮)**

## প্রশিক্ষকবৃন্দ
১৯২৪1 থেকে বর্তমান পর্যন্ত:

**টীকা:**
* 1 ১৯০১-১৯২৪ এবং ১৯৩০-১৯৩৫ (শুধুমাত্র পাসচুচ্চি ছাড়া, যার অধীনে মাত্র একটি খেলায় অংশগ্রহণ করে আর্জেন্টিনা। খেলাটি হয়েছিল ১৯৩৪ সালের ২৭ মে।) সাল পর্যন্ত কারা দলের ম্যানেজারের দায়িত্বে ছিলেন সে সম্পর্কিত কোন রেকর্ডকৃত তথ্য নেই।

## অর্জন

### প্রতিযোগিতামূলক
* **[[ফিফা বিশ্বকাপ]]**
** **চ্যাম্পিয়ন (৩)**: ১৯৭৮, ১৯৮৬,২০২২
** রানার-আপ (৩): ১৯৩০, ১৯৯০, ২০১৪
* **[[কোপা আমেরিকা|দক্ষিণ আমেরিকান চ্যাম্পিয়নশিপ / কোপা আমেরিকা]]**
** **চ্যাম্পিয়ন (১৫)**: ১৯২১, ১৯২৫, ১৯২৭, ১৯২৯, ১৯৩৭, ১৯৪১, ১৯৪৫, ১৯৪৬, ১৯৪৭, ১৯৫৫, ১৯৫৭, ১৯৫৯ (Argentina), ১৯৯১, ১৯৯৩, ২০২১, ২০২৪
** রানার-আপ (১৪): ১৯১৬, ১৯১৭, ১৯২০, ১৯২৩, ১৯২৪, ১৯২৬, ১৯৩৫, ১৯৪২, ১৯৫৯ (ইকুয়েডর), ১৯৬৭, ২০০৪, ২০০৭, ২০১৫, ২০১৬
** তৃতীয় স্থান (৫): ১৯১৯, ১৯৫৬, ১৯৬৩, ১৯৮৯, ২০১৯
** চতুর্থ স্থান (২): ১৯২২, ১৯৮৭
* **[[ফিফা কনফেডারেশন্স কাপ]]**
** **চ্যাম্পিয়ন (১)**: ১৯৯২
** রানার-আপ (২): ১৯৯৫, ২০০৫
* **[[আরতেমিও ফ্রাংকি শিরোপা|ইন্টারকন্টিনেন্টাল কাপ অফ নেশন্স]]**
** **চ্যাম্পিয়ন (১)**: ১৯৯৩
* **[[প্যানআমেরিকান চ্যাম্পিয়নশিপ]]**
** **চ্যাম্পিয়ন (১)**: ১৯৬০
** রানার-আপ (১): ১৯৫৬
* **[[গ্রীষ্মকালীন অলিম্পিকে ফুটবল|গ্রীষ্মকালীন অলিম্পিক]]**
** **স্বর্ণ পদক (২)**: ২০০৪,২০০৮
** রৌপ্য পদক (২): ১৯২৮, ১৯৯৬
* **[[প্যানআমেরিকান গেমসে ফুটবল|প্যানআমেরিকান গেমস]]**
** **স্বর্ণ পদক (৫):** ১৯৫১, ১৯৫৫, ১৯৫৯, ১৯৭১, ১৯৯৫
** রৌপ্য পদক (১): ১৯৬৩
** তাম্র পদক (৩): ১৯৭৫, ১৯৭৯, ১৯৮৭

### প্রীতি প্রতিযোগিতা
* **[[নিউটন কাপ]] (১৭)**: ১৯০৬, ১৯০৭, ১৯০৮, ১৯০৯, ১৯১১, ১৯১৬, ১৯১৮, ১৯২৪, ১৯২৭, ১৯২৮, ১৯৩৭, ১৯৪২, ১৯৪৫, ১৯৫৭, ১৯৭৩, ১৯৭৫, ১৯৭৬
* **[[লিপতন কাপ]] (১৮):** ১৯০৬, ১৯০৭, ১৯০৮, ১৯০৯, ১৯১৩, ১৯১৫, ১৯১৬, ১৯১৭, ১৯১৮, ১৯২৮, ১৯৩৭, ১৯৪২, ১৯৪৫, ১৯৫৭, ১৯৬২, ১৯৬৮, ১৯৭৬, ১৯৯২
* **[[রোকা কাপ]] (৪):** ১৯২৩, ১৯৩৯–৪০, ১৯৪০, ১৯৭১
* **[[সুপারক্লাসিকো দে লাস আমেরিকাস]] (২):** ২০১৭, ২০১৯
* **[[তাসা দাস নাসোয়েস|নেশন্স কাপ]] (১):** ১৯৬৪
* **[[কিরিন কাপ]] (২):** ১৯৯২, ২০০৩

## দ্বৈরত
### ব্রাজিল

আর্জেন্টিনা তাদের দক্ষিণ আমেরিকান প্রতিবেশীদের সঙ্গে একটি দীর্ঘ এবং ভয়ঙ্কর দ্বৈরত রয়েছে।

### ইংল্যান্ড
১৯৬৬ বিশ্বকাপ থেকে ইংল্যান্ডের ফুটবল দ্বৈরত শুরু হয় এবং ১৯৮২ সালের ফকল্যাণ্ড যুদ্ধের পর তা আরো তীব্রতর হয়। বিশ্বকাপ প্রতিযোগিতায় আর্জেন্টিনা এবং ইংল্যান্ডের অনেক দ্বন্দ্ব আছে। সম্ভবত সবচেয়ে উল্লেখযোগ্য দ্বন্দ্বটি হচ্ছে ১৯৮৬ সালের বিশ্বকাপ কোয়ার্টার ফাইনাল ম্যাচ, যেখানে আর্জেন্টিনা বনাম ইংল্যান্ড (১৯৮৬ ফিফা বিশ্বকাপ)#দিয়েগো মারাদোনা ইংল্যান্ডের বিপক্ষে দুইটি গোল করেছিল।

## টীকা

## তথ্যসূত্র

## বহিঃসংযোগ
*  
* ফিফা-এ আর্জেন্টিনা জাতীয় ফুটবল দল  


বিষয়শ্রেণী:দক্ষিণ আমেরিকার জাতীয় ফুটবল দল
বিষয়শ্রেণী:ফিফা বিশ্বকাপ বিজয়ী দেশ
বিষয়শ্রেণী:ফিফা কনফেডারেশন্স কাপ বিজয়ী দেশ
বিষয়শ্রেণী:আর্জেন্টিনার ফুটবল দল